Ministru kabineta noteikumu projekta „Grozījumi Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība”” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 12. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 5. janvāra noteikumi Nr. 13 “Slaucamo govju un slaucamo kazu pārraudzības kārtība” (turpmāk – noteikumi Nr. 13) nosaka, ka piena daudzuma noteikšanai izmanto nebojātus mērīšanas līdzekļus, kuru precizitāte ir pārbaudīta. Noteikumos Nr.13 nav noteikts, cik bieži ir jāpārbauda piena daudzuma mērīšanas līdzekļi. Tā kā piena daudzuma mērīšanas līdzekļu veidi ir ļoti dažādi un tie arī mainās, nav iespējams tos visus norādīt noteikumos un noteikt katra mērīšanas līdzekļa pārbaudes biežumu. Noteikumi Nr.13 precizēti, paredzot, ka piena daudzuma mērīšanas līdzekļus pārbauda, ievērojot termiņu, kāds norādīts uz piena daudzuma mērīšanas līdzekļa uzlīmes. Uzlīmi uz piena daudzuma mērīšanas līdzekļa pielīmē piena daudzuma mērīšanas līdzekļu pārbaudes institūcija pēc piena daudzuma mērīšanas līdzekļa pārbaudes. Minētā institūcija par dažādu piena daudzuma mērīšanas līdzekļu pārbaudes biežumu vienojas ar Lauksaimniecības datu centru (turpmāk – datu centrs), jo datu centrs ir atbildīgs par pārraudzības datu administrēšanu un apstrādi atbilstoši Starptautiskās dzīvnieku pārraudzības komitejas (*ICAR*) vadlīnijām.  Noteikumu Nr.13 pašreizējā redakcijā noteikts, ka datu centrs veic pārraudzības datubāzes riska faktoru analīzi. Tomēr termins “datubāzes riska faktoru analīze” ir pārprotams, jo datubāzes riska faktoru analīzē tiek vērtēti tieši datubāzes riska faktori, taču virspārraudzībai ir nepieciešama iespējami kļūdaino, kā arī augstražīgu ganāmpulku pārraudzības datu atlase datubāzē, lai varētu pārbaudīt pārraudzības datu ticamību. Tādējādi noteikumu projektā iekļauts grozījums, nosakot, ka datu centrs atlasa iespējami kļūdainos pārraudzības datusun augstražīgo ganāmpulku pārraudzības datus.  Noteikumu projektā ietverti arī precizējumi virspārraudzības rezultātu efektīvākai izvērtēšanai un lēmuma pieņemšanai, t.i., noteikts, ka virspārraudzības rezultātus vērtē datu centra izveidota komisija, kas pieņem lēmumu par tālāko darbību attiecībā uz ganāmpulka pārraudzības datiem. |
| 3. | Projekta izstrādē iesaistītās institūcijas | Zemkopības ministrija un datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Slaucamo govju un kazu ganāmpulku īpašnieki, kas veic pārraudzību. Pēc Lauksaimniecības datu centra datiem, slaucamo govju pārraudzība notiek 4700 ganāmpulkos, bet slaucamo kazu pārraudzība – 21 ganāmpulkā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III–V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē www.zm.gov.lv.  Projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 2. | Sabiedrības līdzdalība projekta izstrādē | Zemnieku saeima projektu saskaņoja bez iebildumiem. No Lauksaimnieku organizāciju sadarbības padomes saņemti komentāri un jautājumi par projektu. Pēc Zemkopības ministrijas skaidrojuma nosūtīšanas Lauksaimnieku organizāciju sadarbības padomei atkārtoti komentāri netika saņemti. |
| 3. | Sabiedrības līdzdalības rezultāti | Zemnieku saeima un Lauksaimnieku organizāciju sadarbības padome atbalsta projekta tālāku virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministra p.i. Raimonds Bergmanis

Zemkopības ministrijas valsts sekretāre Dace Lucaua

Ozoliņa 67027422

Ligija.Ozolina@zm.gov.lv